ພົນເຮືອເອກ Mullen ຢ້ຽມຢາມເກົາຫຼີໃຕ້ (ເບິ່ງວີດີໂອ)
ພົນເຮືອເອກ Mullen ໄປຮ່ວມພິທີ ເຂົ້າຮັບຕຳແໜ່ງ ຜູ້ບັນຊາການຄົນໃໝ່ ຂອງກຳລັງ ສຫລ ໃນເກົາຫຼີໃຕ້.
ນາຍທະຫານຊັ້ນສູງສຸດຂອງສະຫະລັດ ກຳລັງຢູ່ໃນລະຫວ່າງການຢ້ຽມຢາມເກົາຫຼີໃຕ້ເພື່ອ ເຂົ້າຮ່ວມພິທີເຂົ້າຮັບຕຳແໜ່ງຜູ້ບັນຊາການຄົນໃໝ່ຂອງກຳລັງສະຫະລັດຢູ່ໃນເກົາຫຼີໃຕ້ ປະທານເສນາທິການຮ່ວມຂອງກອງທັບສະຫະລັດພົນເຮືອເອກ Mike Mullen ເດີນທາງ ໄປຍັງເກົາຫຼີໃຕ້ລຸນຫຼັງການຢ້ຽມຢາມປະເທດຈີນ ເປັນເວລາ 4 ມື້ ຊຶ່ງທ່ານໄດ້ມີການໂອ ກາດໄປຢ້ຽມຢາມ ແບບທີ່ບໍ່ເຄີຍມີມາກ່ອນ ຖານທັບລູກສອນໄຟນິວເຄລຍແລະກຳປັ່ນດຳ ນໍ້າຂອງຈີນ ຢູ່ທີ່ເກົາຫຼີໃຕ້ໃນວັນພະຫັດມື້ນີ້ ພົນເຮືອເອກ Mullen ໄດ້ເປັນສັກຂີພະຍານ ຂະນະທີ່ນາຍ ພົນ James Thurman ເຂົ້າຮັບຕຳແໜ່ງເປັນຜູ້ບັນຊາການກຳລັງທະຫານສະຫະລັດຫຼາຍ ກວ່າ 28,000 ຄົນຢູ່ໃນເກົາຫຼີໃຕ້ນັ້ນ ນາຍພົນ Thurman ທີ່ເຂົ້າຮັບຕຳແໜ່ງຕໍ່ຈາກນາຍ ພົນ Walter Sharp ກ່າວວ່າພັນທະມິດສະຫະລັດກັບເກົາຫຼີໃຕ້ແມ່ນພ້ອມແລ້ວທີ່ຈະຮັບມື ກັບການທ້າທາຍເກາະຜິດໃດໆກໍຕາມທີ່ແນໃສ່ເພື່ອສ້າງຄວາມບໍ່ທຸ່ນທ່ຽງຢູ່ໃນແຫຼມເກົາຫຼີ ພົນເຮືອເອກ Mullen ມ້ວນທ້າຍການຢ້ຽມຢາມປະເທດຈີນໃນມື້ວານນີ້ ດ້ວຍການໄປຢ້ຽມ ຢາມຖານທັບກຳປັ່ນດຳນໍ້າທີ່ແຂວງ Shandong ທີ່ຕັ້ງຢູ່ທາງກໍ້າຕາເວັນອອກຂອງນະຄອນ ຫຼວງປັກກິ່ງ ກ່ອນນັ້ນ ທ່ານກໍໄດ້ຮັບອະນຸຍາດໃຫ້ໄປຢ້ຽມຖານທັບອາກາດແຫ່ງນຶ່ງທີ່ມີເຮືອ ບິນລົບທີ່ກ້າວໜ້າທັນສະໄໝ SU-27 ປະຈຳການຢູ່ ແລະໄປຢ້ຽມກຳລັງປືນໃຫຍ່ທີ 2 ຊຶ່ງ ເປັນກອງບັນຊາການຄັງອາວຸດນິວເຄລຍຂອງຈີນນັ້ນ